《浯溪》
宋代·文子璋

漫郎直笔老文□，太师□字尤卓荦。
天然二妙刻苍崖，墨本传来重如璞。
三年流客居萧嶷，甚欲一来观此碑。
尽被前贤刚说破，手磨苔刻难为辞。
为子从来止于孝，古以敝屣匹天下。
□□神武妖氛清，南内凄凉泪血洒。
一时大业中兴唐，万世□□□虎狼。
从今罪案休拈起，只挹□□与元郎。

作者简介：文子璋，字如斋，蜀东（今属四川）人。理宗景定五年（一二六四）游澹山岩、浯溪。事见《金石萃编》卷一三五、《八琼室金石补正》卷九三。今录诗二首。